ai4bharat/Pralekha huggingface dataset:
ଅର୍ଥ ମନ୍ତ୍ରଣାଳୟ
ବିଜୟ କୁମାର କର ଜିଏସଟି ଭୁବନେଶ୍ୱର ଜୋନର ନୂତନ ଚିଫ କମିଶନର
୧୯୮୯ ବ୍ୟାଚର ଆଇଆରଏସ ଅଧିକାରୀ ବିଜୟ କୁମାର କର ନୂତନ ଚିଫ କମିଶନର, ଜିଏସଟି, ସେଣ୍ଟ୍ରାଲ ଏକ୍ସାଇଜ ଓ କଷ୍ଟମ୍ସ, ଭୁବନେଶ୍ୱର ଜୋନ ଭାବେ ଯୋଗ ଦେଇଛନ୍ତି । ଚିଫ କମିଶନର ଭାବେ ଯୋଗ ଦେବା ପୂର୍ବରୁ ଶ୍ରୀ କର ଭୁବନେଶ୍ୱର ଜିଏସଟି ଓ ସେଣ୍ଟ୍ରାଲ ଏକ୍ସାଇଜ କମିଶନରେଟର ପ୍ରିନ୍ସିପାଲ କମିଶନର ଭାବେ କାର୍ଯ୍ୟରତ ଥିଲେ । ୧୯୮୯ରେ ଆସିଷ୍ଟାଣ୍ଟ କମିଶନର ଭାବେ ବିଭାଗରେ ଯୋଗ ଦେଇ ସେ କୋଲକାତା, ବେଙ୍ଗାଲୁରୁ, ଭାଇଜାଗ, ହାଇଦ୍ରାବାଦ ଆଦି ସ୍ଥାନରେ କାମ କରିଥିଲେ । ୨୦୧୮ରେ ଉଲ୍ଲେଖନୀୟ ସେବା ପାଇଁ ତାଙ୍କୁ ରାଷ୍ଟ୍ରପତି ପୁରସ୍କାର ମିଳିଥିଲା । ପ୍ରିନ୍ସିପାଲ କମିଶନର, ଭୁବନେଶ୍ୱର ଜିଏସଟି କମିଶନରେଟ ସହ ସେ ଅତିରିକ୍ତ ଭାବେ ଭୁବନେଶ୍ୱର ଅଡିଟ କମିଶନରେଟର ଦାୟିତ୍ୱ ମଧ୍ୟ ତୁଲାଇଥିଲେ । ତାଙ୍କ ନେତୃତ୍ୱରେ ଭୁବନେଶ୍ୱର ଅଡିଟ କମିଶନରେଟରେ ପୂର୍ବ ଆର୍ଥିକ ବର୍ଷ ତୁଳନାରେ ୨୦୨୧-୨୨ ଆର୍ଥିକ ବର୍ଷରେ ୪୨.୪୫ ପ୍ରତିଶତ ଅଧିକ ଟିକସ ଫାଙ୍କି ଚିହ୍ନଟ ହୋଇଥିବା ବେଳେ ସେହି ଆର୍ଥିକ ବର୍ଷରେ ଟିକସ ଆଦାୟ ପରିମାଣ ପ୍ରାୟ ୭୦୦ ପ୍ରତିଶତ ବୃଦ୍ଧି ପାଇଥିଲା । ସେହିପରି ୨୦୨୧-୨୨ ଆର୍ଥିକ ବର୍ଷରେ ଭୁବନେଶ୍ୱର ଜିଏସଟି କମିଶନରେଟରେ ୯୭.୫୭ ପ୍ରତିଶତ ଜିଏସଟି ରାଜସ୍ୱ ବୃଦ୍ଧି ହୋଇଥିଲା । ପ୍ରିନ୍ସିପାଲ କମିଶନର ଭାବେ ଶ୍ରୀ କରଙ୍କ ନେତୃତ୍ୱରେ ଭୁବନେଶ୍ୱର ଓ ଅନ୍ୟାନ୍ୟ ସ୍ଥାନରେ ଜିଏସଟି ସେବା କେନ୍ଦ୍ର ଖୋଲିବା ସହ ୱାକାଥନ, ବୃକ୍ଷରୋପଣ, ଯୋଗ ଶିବିର, ବିଭିନ୍ନ ସ୍କୁଲ ଓ କଲେଜରେ ସେମିନାର, ସ୍କୁଲ ଛାତ୍ରଛାତ୍ରୀଙ୍କ ମଧ୍ୟରେ ମକ ପାର୍ଲିଆମେଣ୍ଟ ଆୟୋଜିତ ହୋଇଥିଲା । ଭୁବନେଶ୍ୱର ଜିଏସଟି କମିଶନରେଟରେ ଶ୍ରୀ କରଙ୍କ ନେତୃତ୍ୱ ଓ ଦିଗଦର୍ଶନରେ ଆଜାଦି କା ଅମୃତ ମହୋତ୍ସବ ସପ୍ତାହ ସଫଳତାର ସହ ପାଳିତ ହୋଇଥିଲା ।
SR
(Visitor Counter : 103
ନିର୍ବାଚନ ଆୟୋଗ
ନୂତନ ନିର୍ବାଚନ କମିଶନର ଭାବେ ଶ୍ରୀ ରାଜୀବ କୁମାରଙ୍କ ଦାୟିତ୍ୱ ଗ୍ରହଣ
ଶ୍ରୀ ରାଜୀବ କୁମାର ଆଜି ଭାରତର ନୂତନ ନିର୍ବାଚନ କମିଶନର  ଭାବେ ଦାୟିତ୍ୱ ଗ୍ରହଣ କରିଛନ୍ତି । ଶ୍ରୀ କୁମାର ମୁଖ୍ୟ ନିର୍ବାଚନ କମିଶନର ଶ୍ରୀ ସୁନୀଲ ଆରୋରା ଏବଂ ନିର୍ବାଚନ କମିଶନର ଶ୍ରୀ ସୁଶୀଲ ଚନ୍ଦ୍ରାଙ୍କ ସହ ଭାରତର ନିର୍ବାଚନ ଆୟୋଗରେ ଯୋଗ ଦେଇଛନ୍ତି ।
19 ଫେବୃଆରୀ 1960ରେ ଜନ୍ମଗ୍ରହଣ କରିଥିବା ଶ୍ରୀ ରାଜୀବ କୁମାର, ହେଉଛନ୍ତି 1984 ବ୍ୟାଚ୍ ଭାରତୀୟ ପ୍ରଶାସନିକ ସେବା ଅଧିକାରୀ । 36 ବର୍ଷରୁ ଅଧିକ ସମୟ ଧରି ଭାରତ ସରକାରଙ୍କ ସେବାରେ ଶ୍ରୀ କୁମାର, କେନ୍ଦ୍ର ସରକାରଙ୍କ ବିଭିନ୍ନ ମନ୍ତ୍ରଣାଳୟ ତଥା ନଜି ରାଜ୍ୟ କ୍ୟାଡରରେ ବିହାର ଓ ଝାଡଖଣ୍ଡର ବିଭିନ୍ନ ବିଭାଗରେ କାର୍ଯ୍ୟ କରିଛନ୍ତି ।
ବି.ଏସସି, ଏଲ୍ଏଲ୍.ବି, ପିଜିଡିଏମ୍ ଏବଂ ପବ୍ଲିକ୍ ପଲିସିରେ ଏମ୍ଏ ଆଦି ଶିକ୍ଷାଗତ ଯୋଗ୍ୟତା ହାସଲ କରିଥିବା ଶ୍ରୀ କୁମାରଙ୍କର ସାମାଜିକ କ୍ଷେତ୍ର, ଜଙ୍ଗଲ ଓ ପରିବେଶ, ମାନବ ସମ୍ବଳ, ଅର୍ଥ ଏବଂ ବ୍ୟାଙ୍କିଙ୍ଗ୍ କ୍ଷେତ୍ରରେ ବ୍ୟାପକ କାର୍ଯ୍ୟ ଦକ୍ଷତା ଓ ଅଭିଜ୍ଞତା ରହିଛି ।
ଟେକ୍ନୋଲୋଜିର ପ୍ରୟୋଗ ଏବଂ ବ୍ୟବହାର, ନୀତି ବ୍ୟବସ୍ଥାରେ ବିସ୍ତୃତ ସଂଶୋଧନ ଓ ସେବା ଯୋଗାଣରେ ଅଧିକ ସ୍ୱଚ୍ଛତା ଆଣିବା, ନାଗରିକମାନଙ୍କୁ ସିଧାସଳଖ ସେବା ଯୋଗାଇବା, ବିଭିନ୍ନ କ୍ଷେତ୍ରରୁ ମଧ୍ୟସ୍ଥିମାନଙ୍କୁ ହଟାଇବା ଦିଗରେ ତାଙ୍କର ପ୍ରବଳ ପ୍ରତିବଦ୍ଧତା ରହିଛି। ଶ୍ରୀ କୁମାର 2020 ଫେବୃଆରୀରେ ଭାରତ ସରକାରଙ୍କ ଅର୍ଥ ସଚିବ ଭାବରେ ଅବସର ନେଇଥିଲେ । ଏହାପରେ ସେ ଏପ୍ରିଲ୍ 2020ରୁ ଅଗଷ୍ଟ 31 ତାରିଖ 2020 ପଦବୀ ଛାଡିବା ପର୍ଯ୍ୟନ୍ତ ସାଧାରଣ ଉଦ୍ୟୋଗ ସିଲେକ୍ଟ ବୋର୍ଡର ଅଧ୍ୟକ୍ଷ ଭାବରେ ନିଯୁକ୍ତ ହୋଇଥିଲେ ।
ଶ୍ରୀ କୁମାର ମଧ୍ୟ 2015-17 ପର୍ଯ୍ୟନ୍ତ କାର୍ମୀକ ଏବଂ ପ୍ରଶିକ୍ଷଣ ବିଭାଗର ପ୍ରତିଷ୍ଠାତା  ଏବଂ ପୂର୍ବରୁ ବ୍ୟୟ ବିଭାଗର ଯୁଗ୍ମ ସଚିବ, ସେହିପରି ତା’ ପୂର୍ବରୁ ଆଦିବାସୀ ବ୍ୟାପାର ମନ୍ତ୍ରଣାଳୟ, ଜଙ୍ଗଲ ଏବଂ ପରିବେଶ ମନ୍ତ୍ରଣାଳୟ ଓ ରାଜ୍ୟ କ୍ୟାଡରରେ ଶିକ୍ଷା ବିଭାଗରେ ମଧ୍ୟ କାର୍ଯ୍ୟ କରିଛନ୍ତି ।
ଭାରତୀୟ ଶାସ୍ତ୍ରୀୟ ତଥା ଭକ୍ତି ସଙ୍ଗୀତ ପ୍ରତି ଆଗ୍ରହ ଥିବା ଶ୍ରୀ ରାଜୀବ କୁମାର ମଧ୍ୟ ଜଣେ ଆଗ୍ରହୀ ଟ୍ରେକର ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୁନୋ ଜାତୀୟ ଉଦ୍ୟାନରେ ୧୨ ଚିତାଙ୍କ ନୂଆ ବ୍ୟାଚକୁ ପ୍ରଧାନମନ୍ତ୍ରୀଙ୍କ ସ୍ୱାଗତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, କୁନୋ ଜାତୀୟ ଉଦ୍ୟାନରେ ୧୨ ଚିତାଙ୍କ ନୂଆ ବ୍ୟାଚକୁ ସ୍ୱାଗତ କରିଛନ୍ତି ।
କେନ୍ଦ୍ର ପରିବେଶ, ଜଙ୍ଗଲ ଓ ଜଳବାୟୁ ପରିବର୍ତ୍ତନ ମନ୍ତ୍ରୀ ଶ୍ରୀ ଭୂପେନ୍ଦ୍ର ଯାଦବଙ୍କ ଟ୍ୱିଟର ଉଦ୍ଧୃତି ଦେଇ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଏହି ପଦକ୍ଷେପ ଦ୍ୱାରା ଭାରତର ବନ୍ୟପ୍ରାଣୀ ବିବିଧତାକୁ ପ୍ରୋତ୍ସାହନ ମିଳିବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ମହାରାଣୀ ଏଲିଜାବେଥଙ୍କର କୋଭିଡରୁ ଶୀଘ୍ର ଆରୋଗ୍ୟ କାମନା କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାରାଣୀ ଏଲିଜାବେଥଙ୍କର କୋଭିଡରୁ ଶୀଘ୍ର ଆରୋଗ୍ୟ କାମନା କରିଛନ୍ତି ଏବଂ ତାଙ୍କର ଉତ୍ତମ ସ୍ୱାସ୍ଥ୍ୟ ପାଇଁ ପ୍ରାର୍ଥନା କରିଛନ୍ତି ।
ବ୍ରିଟେନର ପ୍ରଧାନମନ୍ତ୍ରୀ ମାନ୍ୟବର ବୋରିସ୍ ଜନସନଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ମୁଁ ମହାରାଣୀ ଏଲିଜାବେଥଙ୍କ ଶୀଘ୍ର ଆରୋଗ୍ୟ କାମନା କରୁଛି ଏବଂ ତାଙ୍କର ଉତ୍ତମ ସ୍ୱାସ୍ଥ୍ୟ ପାଇଁ ପ୍ରାର୍ଥନା କରୁଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ସାମ୍ବାଦିକ ତଥା ରାଜନୈତିକ ସମୀକ୍ଷକ ଶ୍ରୀ ବିଦ୍ୟୁତ୍ ଠାକୁରଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ
ବିଶିଷ୍ଟ ସାମ୍ବାଦିକ ତଥା ରାଜନୈତିକ ବିଶ୍ଲେଷକ ଶ୍ରୀ ବିଦ୍ୟୁତ୍ ଠାକୁରଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଶ୍ରୀ ମୋଦୀ ଟୁଇଟ୍ କରିଛନ୍ତି:
‘ବିଶିଷ୍ଟ ରାଜନୈତିକ ସମୀକ୍ଷକ ବିଦ୍ୟୁତ୍ ଠାକୁରଙ୍କ ଦେହାନ୍ତ ଖବର ଅତ୍ୟନ୍ତ ଦୁଃଖଦାୟକ । ତାଙ୍କ ଆତ୍ମାର ଶାନ୍ତି ପାଇଁ ପ୍ରାର୍ଥନା ଏବଂ ଶୋକସନ୍ତପ୍ତ ପରିବାରକୁ ସମବେଦନା । ଓମ୍ ଶାନ୍ତି ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତମ ସ୍ୱାସ୍ଥ୍ୟ ଏବଂ ସୁସ୍ଥତା ପାଇଁ ଯୋଗ ଅଭ୍ୟାସ କରିବାକୁ ଲୋକଙ୍କୁ ଅନୁରୋଧ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ବର୍ତ୍ତମାନ ସମୟରେ ଅଣସଂକ୍ରାମକ ଏବଂ ଜୀବନଶୈଳୀ ସମ୍ପର୍କିତ ରୋଗ ବଢି ଚାଲିଥିବାରୁ ଯୋଗ ଅତ୍ୟନ୍ତ ଗୁରୁତ୍ୱପୂର୍ଣ୍ଣ ହୋଇ ପଡିଛି । ଉତ୍ତମ ସ୍ୱାସ୍ଥ୍ୟ ଏବଂ ସୁସ୍ଥତା ପାଇଁ ଯୋଗ ଅଭ୍ୟାସ କରିବାକୁ ଶ୍ରୀ ମୋଦୀ ଲୋକଙ୍କୁ ଅନୁରୋଧ କରିଛନ୍ତି । ଯୋଗ ଉପରେ ସେ ଏକ ଭିଡିଓ ମଧ୍ୟ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ବିଶେଷ କରି ଯୁବକମାନଙ୍କ ମଧ୍ୟରେ ଅଣସଂକ୍ରାମକ ତଥା ଜୀବନଶୈଳୀ ସମ୍ବନ୍ଧୀୟ ରୋଗ ବଢିବାରେ ଲାଗିଥିବା ବେଳେ ବର୍ତ୍ତମାନ ଯୁଗରେ ଯୋଗର ଗୁରୁତ୍ୱ ଆହୁରି ଅଧିକ ହୋଇଯାଇଛି ।
ଉତ୍ତମ ସ୍ୱାସ୍ଥ୍ୟ ଏବଂ ସୁସ୍ଥତା ପାଇଁ ଯୋଗ ଅଭ୍ୟାସ କରନ୍ତୁ ।”
HS
(
PIB Headquarters
ପ୍ରବାସ ଫେରନ୍ତା ଶ୍ରମିକଙ୍କୁ ଜୀବିକା ଯୋଗାଣ ସୁବିଧା ପାଇଁ ଗରିବ କଲ୍ୟାଣ ରୋଜଗାର ଅଭିଯାନରେ ଘରୋଇ ଟ୍ୟାପ ସଂଯୋଗ କାମ ପ୍ରଦାନ କରାଯିବ
ସମଗ୍ର ବିଶ୍ୱ ଏବେ କରୋନା ମହାମାରୀ ବିରୋଧରେ ଲଢେଇ କରୁଥିବା ସମୟରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏହି ବିରାଟ ଆହ୍ୱାନକୁ ଏକ ସୁଯୋଗରେ ପରିଣତ କରୁଛନ୍ତି । ବିଶେଷକରି ଗ୍ରାମାଞ୍ଚଳରେ ଲୋକଙ୍କ ପାଇଁ ଜୀବିକା ଅର୍ଜନ ବ୍ୟବସ୍ଥା କରାଯିବା ସହ ଗ୍ରାମ୍ୟ ଅର୍ଥନୀତିକୁ ମଜଭୁତ କରିବାକୁ ସେ ଚେଷ୍ଟା ଚଳାଇଛନ୍ତି । ଏହି ପରିପ୍ରେକ୍ଷୀରେ ଗରିବ କଲ୍ୟାଣ ରୋଜଗାର ଅଭିଯାନ ଚଳିତବର୍ଷ ଜୁନ୍ 20ରୁ ଆରମ୍ଭ ହୋଇଛି । ଏଥିରେ ପ୍ରବାସ ଫେରନ୍ତା ଶ୍ରମିକମାନଙ୍କୁ ଉପାର୍ଜନର ପନ୍ଥା ଯୋଗାଇଦେବାକୁ ବ୍ୟାପକ ସରକାରୀ କାର୍ଯ୍ୟକ୍ରମ ହାତକୁ ନିଆଯାଇଛି । ଏହି ଯୋଜନାରେ ସ୍ଥାନୀୟ ପ୍ରଭାବିତ ଗ୍ରାମାଞ୍ଚଳବାସୀ ମଧ୍ୟ ଉପକୃତ ହେବେ । ଏହା ଏକ ସମୟଭିତ୍ତିକ ଅଭିଯାନ ଏବଂ ଏହାର ଅବଧି 125 ଦିନ । ଦେଶର 27ଟି ଆକାଂକ୍ଷୀ ଜିଲ୍ଲା ସମେତ 116ଟି ଜିଲ୍ଲାରେ ଏହାକୁ କାର୍ଯ୍ୟକାରୀ କରିବାକୁ ଉଦ୍ୟମ ଆରମ୍ଭ ହୋଇଛି । ଏହି ଆକାଂକ୍ଷୀ ଜିଲ୍ଲାଗୁଡିକ ବିହାର, ଝାଡ଼ଖଣ୍ଡ, ମଧ୍ୟପ୍ରଦେଶ, ଓଡ଼ିଶା, ରାଜସ୍ଥାନ ଓ ଉତ୍ତରପ୍ରଦେଶରେ ରହିଛି ।
ଏହି ଅଭିଯାନର ଅଂଶସ୍ୱରୂପ ଜଳଜୀବନ ମିଶନରେ ପ୍ରତ୍ୟେକ ଗ୍ରାମୀଣ ପରିବାରକୁ ପାଣି ଟ୍ୟାପ ସଂଯୋଗ ଯୋଗାଇ ଦିଆଯିବ । ଏହି କାମରେ ପାଣି ପାଇପ କ୍ଷେତ୍ରରେ କାମ କରୁଥିବା କୁଶଳୀ, ଅର୍ଦ୍ଧକୁଶଳୀ ଏବଂ ବିଶେଷକରି ପ୍ରବାସରୁ ଫେରିଥିବା ଶ୍ରମିକମାନେ ନିଯୁକ୍ତି ସୁବିଧା ପାଇପାରିବେ । ଏହାଛଡ଼ା ସେମାନଙ୍କୁ ପାନୀୟଜଳ ଯୋଗାଣ ସଂକ୍ରାନ୍ତ ଅନ୍ୟାନ୍ୟ କାର୍ଯ୍ୟରେ ରୋଜଗାର ସୁଯୋଗ ଯୋଗାଇ ଦିଆଯିବ । ଏହା ଫଳରେ ସେମାନେ କାମ ପାଇବେ ଏବଂ ଗ୍ରାମୀଣ ପରିବାରଗୁଡିକ ସୁବିଧାରେ ପାଇପ ଜଳ ପାଇପାରିବେ । ବିଭିନ୍ନ ରାଜ୍ୟରେ ଏବେ ଯେଉଁସବୁ ପାଇପ ଜଳ ଯୋଗାଣ ବ୍ୟବସ୍ଥା ଓ କାର୍ଯ୍ୟକ୍ରମ ଚାଲିଛି ସେସବୁକୁ ସାମାନ୍ୟ ବଦଳାଇ ତା ମାଧ୍ୟମରେ ଏହି ଯୋଜନାକୁ ସାମୟିକଭାବେ କାର୍ଯ୍ୟକାରୀ କରିବାକୁ ରାଜ୍ୟ ସରକାରମାନଙ୍କୁ କେନ୍ଦ୍ର ପକ୍ଷରୁ ପରାମର୍ଶ ଦିଆଯାଇଛି । ଏହାଫଳରେ ହର୍ ଘର ଜଳ ଗାଓଁ କାର୍ଯ୍ୟକ୍ରମ ବା ଗାଁର ସବୁ ଘରକୁ ପାଣି ସୁବିଧା ଯୋଗାଇବା କାର୍ଯ୍ୟ ତ୍ୱରାନ୍ୱିତ ହୋଇପାରିବ । ଏଥିରେ ପ୍ରତ୍ୟେକ ଘରକୁ ପାନୀୟ ଜଳ ଟ୍ୟାପ ସଂଯୋଗ ଯୋଗାଣର ବ୍ୟବସ୍ଥା ରହିଛି । ଏହି ଯୋଜନାକୁ ସାମାନ୍ୟ ଫେରବଦଳ କରି କାର୍ଯ୍ୟକାରୀ କଲେ ଗ୍ରାମାଞ୍ଚଳର ଗରିବ, ଉପେକ୍ଷିତ ଓ ଦୁର୍ବଳ ଶ୍ରେଣୀର ଲୋକେ ବିଶେଷ ଉପକୃତ ହୋଇପାରିବେ ।
ଏହି ଅଭିଯାନଟି ନିର୍ଦ୍ଦିଷ୍ଟ ସମୟସୀମା ପାଇଁ ଉଦ୍ଦିଷ୍ଟ ହୋଇଥିବାରୁ ଏହାର ଉପଯୁକ୍ତ କାର୍ଯ୍ୟକାରିତା ଉପରେ ଗୁରୁତ୍ୱ ପ୍ରଦାନ କରାଯାଇଛି । ଏଥିପାଇଁ ଆବଶ୍ୟକ ଯୋଜନା, ବ୍ୟୟ ଅଟକଳ, କାର୍ଯ୍ୟକାରିତା ବ୍ୟବସ୍ଥା ଏବଂ ଶତପ୍ରତିଶତ ପାଣ୍ଠି ବିନିଯୋଗ ପାଇଁ ପ୍ରୟାସ ଚାଲିଛି । ପ୍ରବାସ ଫେରନ୍ତା ଲୋକ ଯଥା ପ୍ଲମ୍ବର, ରାଜମିସ୍ତ୍ରି, ଇଲେକ୍ଟ୍ରି ମିସ୍ତ୍ରି ଏବଂ ସେମାନଙ୍କ ସାହାଯ୍ୟକାରୀମାନଙ୍କୁ ଏଥିରେ ରୋଜଗାର ଯୋଗାଇଦେବାକୁ ସରକାର ସ୍ପଷ୍ଟ ନିର୍ଦ୍ଦେଶ ଦେଇଛନ୍ତି । ଏହାବାଦ ପମ୍ପଚାଳକ, ଇଲେକ୍ଟ୍ରିସିଆନ ଓ ଅନ୍ୟାନ୍ୟ କୁଶଳୀ ଲୋକ ଯେପରି ନିଯୁକ୍ତି ସୁବିଧା ପାଆନ୍ତି ତାହା ନିଶ୍ଚିତ କରିବାକୁ କୁହାଯାଇଛି । ସରକାରଙ୍କ ଯୋଜନା ଅନୁସାରେ ଯୋଜନାର କାର୍ଯ୍ୟକାରିତା ଗ୍ରାମପଞ୍ଚାୟତ, ଗ୍ରାମ୍ୟ ଜଳ ଓ ପରିମଳ କମିଟି, ପାଣି ସମିତି ଆଦି ବୁଝାବୁଝି କରିବେ । ଏଥିପାଇଁ ଯେଉଁ ଗ୍ରାମ କାର୍ଯ୍ୟାନୁଷ୍ଠାନ ଯୋଜନା ପ୍ରସ୍ତୁତ କରାଯାଇଛି ସେଥିରେ ଦକ୍ଷତା ବିକାଶକୁ ମଧ୍ୟ ଗୁରୁତ୍ୱ ଦିଆଯାଇଛି । ଦେଶର ଆକାଂକ୍ଷୀ ଜିଲ୍ଲାଗୁଡିକରେ ଏହି ଯୋଜନାର କାର୍ଯ୍ୟକାରିତାକୁ ବିଶେଷ ଗୁରୁତ୍ୱ ପ୍ରଦାନ କରାଯାଉଛି । ଜଳଜୀବନ ମିଶନର ପ୍ରଥମ ସମୀକ୍ଷା ବୈଠକରେ ବିଭିନ୍ନ ରାଜ୍ୟର ସ୍ଥିତି ଓ ଆକାଂକ୍ଷୀ ଜିଲ୍ଲାଗୁଡିକରେ କାର୍ଯ୍ୟକାରୀ ହେଉଥିବା ଯୋଜନା ସଂପର୍କରେ ସମୀକ୍ଷା କରାଯାଇଥିଲା । ଯୋଜନାର ଅଗ୍ରଗତି ସଂପର୍କରେ ଜିଲ୍ଲା ଏବଂ ଗ୍ରାମୱାରୀ 15 ଦିନିଆ ରିପୋର୍ଟ ପ୍ରସ୍ତୁତ କରିବାକୁ ସଂପୃକ୍ତ ରାଜ୍ୟମାନଙ୍କୁ ନିର୍ଦ୍ଦେଶ ଦିଆଯାଇଛି ।
ଏହି ମହତ୍କାଂକ୍ଷୀ ଅଭିଯାନ ଦ୍ୱାରା ପାନୀୟ ଜଳ ଯୋଗାଇ ଗ୍ରାମାଞ୍ଚଳର ଲୋକଙ୍କ ଜୀବନଧାରଣରେ କେବଳ ଉନ୍ନତି ଆସିବ ନାହିଁ; ଏହା ମଧ୍ୟ ଗ୍ରାମାଞ୍ଚଳ ଲୋକଙ୍କୁ ନିୁଯୁକ୍ତି ସୁବିଧା ଦେଇ ଗ୍ରାମ୍ୟ ଅର୍ଥନୀତିକୁ ସୁଦୃଢ କରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱାମୀତ୍ୱ ଯୋଜନା ଅଧୀନରେ ପ୍ରଧାନମନ୍ତ୍ରୀ ଆସନ୍ତାକାଲି ଶୁଭାରମ୍ଭ କରିବେ ଇ-ପ୍ରପଟି କାର୍ଡ
ପ୍ରଧାନମନ୍ତ୍ରୀ ମଧ୍ୟ ପ୍ରଦାନ କରିବେ ଜାତୀୟ ପଞ୍ଚାୟତ ସମ୍ମାନ-୨୦୨୧
ଆସନ୍ତାକାଲି ଜାତୀୟ ପଞ୍ଚାୟତିରାଜ ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ୱାମୀତ୍ୱ ଯୋଜନା ଅଧୀନରେ ଇ-ପ୍ରପଟି କାର୍ଡ ବଣ୍ଟନର ଶୁଭାରମ୍ଭ କରିବେ । ଭିଡିଓ କନଫରେନ୍ସିଂ ଜରିଆରେ ଦିନ ୧୨ଟା ବେଳେ ଏହା କରାଯିବ । ଏଥିସହ ସାରା ଦେଶରେ ସ୍ୱାମୀତ୍ୱ ଯୋଜନା ତ୍ୱରାନ୍ୱିତ ହେବା ସହିତ ୪.୦୯ଲକ୍ଷ ଜମି ମାଲିକଙ୍କୁ ଏହି କାର୍ଡ ପ୍ରଦାନ କରାଯିବ । କେନ୍ଦ୍ରମନ୍ତ୍ରୀ ଶ୍ରୀ ନରେନ୍ଦ୍ର ସିଂ ତୋମାର ଏଥିରେ ଉପସ୍ଥିତ ରହିବେ।
ଜାତୀୟ ପଞ୍ଚାୟତିରାଜ ଦିବସ ଅବସରରେ ପ୍ରଧାନମନ୍ତ୍ରୀ ଜାତୀୟ ପଞ୍ଚାୟତ ପୁରସ୍କାର-୨୦୨୧ ମଧ୍ୟ ପ୍ରଦାନ କରିବେ । ଜାତୀୟ ପଞ୍ଚାୟତ ସମ୍ମାନ ନିମ୍ନଲିଖିତ ଶ୍ରେଣୀରେ ପ୍ରଦାନ କରାଯାଇଥାଏ । ତାହା ହେଲା : ୨୨୪ଟି ପଞ୍ଚାୟତକୁ ଦୀନଦୟାଲ ଉପାଧ୍ୟାୟ ସଶକ୍ତିକରଣ ପୁରସ୍କାର, ନାନାଜୀ ଦେଶମୁଖ ଜାତୀୟ ଗୌରବ ଗ୍ରାମ୍ୟ ପୁରସ୍କାର, , ଗ୍ରାମପଞ୍ଚାୟତ ବିକାଶ ଯୋଜନା ପୁରସ୍କାର  ।
ପ୍ରଧାନମନ୍ତ୍ରୀ ପୁରସ୍କାର ରାଶି  ବଟନ କ୍ଲିକ୍ କରି ପାଞ୍ଚରୁ ପଚାଶ ଲକ୍ଷ ଟଙ୍କା ମଧ୍ୟରେ ପ୍ରଦାନ କରିବେ। ସମ୍ପୃକ୍ତ ପଞ୍ଚାୟତଗୁଡିକର ବ୍ୟାଙ୍କ ଆକାଉଣ୍ଟକୁ ଅର୍ଥ ସିଧାସଳଖ ଚାଲିଯିବ । ପ୍ରଥମ ଥର ପାଇଁ ଏହିଭଳି ବ୍ୟବସ୍ଥା ହୋଇଛି ।
ସ୍ୱାମୀତ୍ୱ ଯୋଜନା ସମ୍ପର୍କରେ
ସ୍ୱାମୀତ୍ୱ  ପ୍ରଧାନମନ୍ତ୍ରୀଙ୍କ ଦ୍ୱାରା ଏପ୍ରିଲ ୨୪, ୨୦୨୦ରେ ଆରମ୍ଭ କରାଯାଇଥିଲା । ଗ୍ରାମାଂଚଳ ଜନସାଧାରଣଙ୍କୁ ସାମାଜିକ ଓ ଆର୍ଥିକ ଦୃଷ୍ଟିରୁ ସଶକ୍ତ କରିବା ସହ ଆତ୍ମନିର୍ଭରଶୀଳ ହେବା ଲକ୍ଷ୍ୟ ନେଇ ଏହି କେନ୍ଦ୍ରୀୟ ଯୋଜନା ପ୍ରବର୍ତନ କରାଯାଇଥିଲା । ମ୍ୟାପିଂ ଓ ସର୍ଭେ ଜରିଆରେ ଗ୍ରାମାଞ୍ଚଳ ଭାରତକୁ ପରିବର୍ତ୍ତନ କରିବାର ସାମାର୍ଥ୍ୟ ଏହି ଯୋଜନାର ରହିଛି ।
ବିଭିନ୍ନ ଋଣ ଓ ଅନ୍ୟାନ୍ୟ ଆର୍ଥିକ ସୁବିଧା ହାସଲ ପାଇଁ ଗ୍ରାମବାସୀଙ୍କୁ ସେମାନଙ୍କ ସମ୍ପତି ଜରିଆରେ ଏହା ସୁଯୋଗ ସୃଷ୍ଟି କରିବ । ୨୦୨୧ରୁ ୨୦୨୫ ମଧ୍ୟରେ ଦେଶର ୬.୬୨ଲକ୍ଷ ଗ୍ରାମରେ ଏହି ଯୋଜନା କାର୍ଯ୍ୟକାରୀ ହେବାର ଲକ୍ଷ୍ୟ ରହିଛି ।
ପ୍ରଥମ ପର୍ଯ୍ୟାୟରେ ଏହି ଯୋଜନା ୨୦୨୦-୨୧ ଆର୍ଥିକ ବର୍ଷରେ ମହାରାଷ୍ଟ୍ର, କର୍ଣ୍ଣାଟକ, ହରିୟାଣା, ଉତ୍ତରପ୍ରଦେଶ, ଉତ୍ତରାଖଣ୍ଡ, ମଧ୍ୟପ୍ରଦେଶ, ପଞ୍ଜାବ ଏବଂ ରାଜସ୍ଥାନର କେତେକ ବଛାବଛା ଗ୍ରାମରେ ତ୍ୱରାନ୍ୱିତ ହୋଇଥିଲା ।
ରେଳ ମନ୍ତ୍ରଣାଳୟ
ଘରୋଇ ଟ୍ରେନ ପ୍ରଚଳନର ସମୟ ସଂକ୍ରାନ୍ତ ଖବର ପ୍ରକାଶନ ଉପରେ ରେଳବାଇର ସ୍ପଷ୍ଟୀକରଣ
ଦେଶରେ ଘରୋଇ ଟ୍ରେନ ପ୍ରଚଳନ ନେଇ କେତେକ ଗଣମାଧ୍ୟମରେ ତଥ୍ୟ ପ୍ରକାଶ ପାଇଛି । ସେଥିରେ ଉଲ୍ଲେଖ କରାଯାଇଛି ଯେ 2024ରୁ ଦେଶରେ ଘରୋଇ ଟ୍ରେନ ପ୍ରକଳ୍ପ କାର୍ଯ୍ୟକାରୀ ହେବ ।
ଏ ସଂପର୍କରେ ଗତକାଲି ଅର୍ଥାତ ଜୁଲାଇ 18ରେ ଏକ ସ୍ପଷ୍ଟୀକରଣ ମିଡିଆ ଗୋଷ୍ଠୀକୁ ପ୍ରଦାନ କରାଯାଇଥିଲା । ଆଜି ପୁନର୍ବାର ସେକଥା କୁହାଯାଇଛି ।
ଏଠାରେ ସୂଚନା ଯୋଗ୍ୟ ଯେ ଦେଶରେ ଘରୋଇ ଟ୍ରେନ ଚଳାଚଳ 2023ରୁ ହିଁ ଆରମ୍ଭ କରିବାକୁ ନିଷ୍ପତ୍ତି ହୋଇଛି । ଏଥିପାଇଁ 2021 ମାର୍ଚ୍ଚ ସୁଦ୍ଧା ନିଲାମ ପ୍ରକ୍ରିୟା ଶେଷ ହେବ । ଏହାପରେ 2023 ମାର୍ଚ୍ଚରୁ ଘରୋଇ ଟ୍ରେନ ଚଳାଚଳ ଆରମ୍ଭ କରିବ ।
କୌଣସି କାରଣରୁ ଏହି ଟ୍ରେନ ଚଳାଚଳର ସମୟ ନେଇ ଯଦି ଭ୍ରାନ୍ତି ସୃଷ୍ଟି ହୋଇଥାଏ ତାହାକୁ ଦୂର କରିବା ପାଇଁ ଏହି ସ୍ପଷ୍ଟୀକରଣକୁ ଗ୍ରହଣ କରିବା ନିମନ୍ତେ ସରକାରଙ୍କ ପକ୍ଷରୁ କୁହାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚିତ୍ରକୁଟରେ ସଡ଼କ ଦୁର୍ଘଟଣାରେ ପ୍ରାଣ ହରାଇଥିବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉତ୍ତରପ୍ରଦେଶର ଚିତ୍ରକୁଟରେ ସଡ଼କ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ଗଭୀର ଦୁଃଖ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ଚିତ୍ରକୁଟଟର ଜାତୀୟ ରାଜପଥରେ ଦୁର୍ଘଟଣା ଅତ୍ୟନ୍ତ ଯନ୍ତ୍ରଣାଦାୟକ ଅଟେ । ଯେଉଁମାନେ ଏଥିରେ ନିଜର ପ୍ରିୟଜନଙ୍କୁ ହରାଇଛନ୍ତି ସେମାନଙ୍କୁ ମୋର ଗଭୀର ସମବେଦନା । ଆହୁରି ମଧ୍ୟ ମୁଁ ଆହତମାନଙ୍କ ଶୀଘ୍ର ଆରୋଗ୍ୟ କାମନା କରୁଛି: ପ୍ରଧାନମନ୍ତ୍ରୀ”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତେଲେଙ୍ଗାନାରେ ଏକ ଦୁର୍ଘଟଣାରେ ପ୍ରାଣ ହରାଇଥିବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପୀଡିତଙ୍କ ପାଇଁ ପିଏମ୍ଏନ୍ଆରଏଫ୍ରୁ ଅନୁକମ୍ପା ମୂଳକ ସହାୟତା ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତେଲେଙ୍ଗାନାର କାମାରେଡି ଜିଲ୍ଲାରେ ଦୁର୍ଘଟଣା ପାଇଁ ଗଭୀର ଦୁଃଖ ପ୍ରକାଶ କରିଛନ୍ତି । ତେଲେଙ୍ଗାନାର କାମାରେଡି ଜିଲ୍ଲାରେ ଦୁର୍ଘଟଣାର ଶିକାର ହୋଇଥିବା ବ୍ୟକ୍ତିଙ୍କ ପାଇଁ ଶ୍ରୀ ମୋଦୀ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠି  ରୁ ଅନୁକମ୍ପା ମୂଳକ ସହାୟତା ରାଶି ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ତେଲେଙ୍ଗାନାର କାମାରେଡି ଜିଲ୍ଲାରେ ଏକ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ଲୋକଙ୍କ ପାଇଁ ଦୁଃଖିତ । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା ଜଣାଇବା ଏବଂ ଆହତଙ୍କ ଶୀଘ୍ର ଆରୋଗ୍ୟ ପାଇଁ ପ୍ରାର୍ଥନା କରୁଛି । ପିଏମ୍ଏନ୍ଆରଏଫ୍ରୁ ପ୍ରତ୍ୟେକ ମୃତ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ୨ ଲକ୍ଷ ଟଙ୍କା ଦିଆଯିବ । ଆହତମାନଙ୍କୁ ୫୦,୦୦୦ ଟଙ୍କା କରି ମିଳିବ: ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ।”
HS
(
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
ଔଷଧ ଉଦ୍ୟୋଗ ଓ ସଂଘଗୁଡ଼ିକର ପ୍ରମୁଖଙ୍କ ସହ ପୀୟୂଷ ଗୋୟଲଙ୍କ ଆଲୋଚନା
• କୋଭିଡ ସଙ୍କଟର ମୁକାବିଲା ପାଇଁ ଆଗେଇ ଆସିଥିବାରୁ ଉଦ୍ୟୋଗ ଜଗତକୁ ପ୍ରଶଂସା
• ଭାରତ ବର୍ତ୍ତମାନ ‘ବିଶ୍ଵ ଔଷଧ ଜଗତର କେନ୍ଦ୍ର’ ଭାବେ ବିବେଚିତ ହେଉଛି
• ଆତ୍ମନିର୍ଭର ଭାରତରେ ଔଷଧ ଉଦ୍ୟୋଗର ଗୁରୁତ୍ଵପୂର୍ଣ୍ଣ ଭୂମିକା ରହିଛି
କେନ୍ଦ୍ର ବାଣିଜ୍ୟ ଓ ଉଦ୍ୟୋଗ ମନ୍ତ୍ରୀ ଶ୍ରୀ ପୀୟୂଷ ଗୋୟଲ ଆଜି ଔଷଧ ଉଦ୍ୟୋଗଗୁଡ଼ିକର ପ୍ରମୁଖ ଏବଂ ଔଷଧ ସଂଘଗୁଡ଼ିକର ପଦାଧିକାରୀମାନଙ୍କ ସହିତ ଭିଡିଓ କନଫରେନ୍ସ ଜରିଆରେ ଆଲୋଚନା କରିଥିଲେ। ଏହି ବୈଠକରେ ମନ୍ତ୍ରଣାଳୟର ରାଷ୍ଟ୍ରମନ୍ତ୍ରୀ ଶ୍ରୀ ଏଚ.ଏସ ପୁରୀ ଏବଂ ବାଣିଜ୍ୟ ବିଭାଗ ସଚିବ ସୋମ ପ୍ରକାଶ ଏବଂ ଔଷଧ ଓ ବାଣିଜ୍ୟ, ଔଷଧ ଓ ସ୍ଵାସ୍ଥ୍ୟ ବିଭାଗର ଅଧିକାରୀମାନେ ଉପସ୍ଥିତ ଥିଲେ।
କୋଭିଡ 19 ସଙ୍କଟ ସମୟରେ ପରିସ୍ଥିତିର ଆବଶ୍ୟକତାକୁ ପୂରଣ କରିବା ଲାଗି ଆଗେଇ ଆସି ଭାରତକୁ ଗର୍ବିତ କରିଥିବା କାରଣରୁ ଶ୍ରୀ ଗୋୟଲ ଔଷଧ ଉଦ୍ୟୋଗ ଜଗତକୁ ପ୍ରଶଂସା କରିଥିଲେ। ସେ କହିଥିଲେ ଯେ ଭାରତ ବର୍ତ୍ତମାନ ‘ବିଶ୍ଵ ଔଷଧ ଉଦ୍ୟୋଗ ଜଗତର କେନ୍ଦ୍ର’ ଭାବେ ବିବେଚିତ ହେଉଛି। ବିଶ୍ଵର 120ରୁ ଅଧିକ ରାଷ୍ଟ୍ର ବତ୍ତର୍ମାନ ଭାରତ ଉପରେ ଜରୁରି ଔଷଧ ପାଇଁ ନିର୍ଭର କରୁଛନ୍ତି, ଏଥିମଧ୍ୟରୁ 40ଟି ରାଷ୍ଟ୍ରକୁ ଏସବୁ ଔଷଧ ମାଗଣାରେ ଅନୁଦାନ ଆକାରରେ ଯୋଗାଇ ଦିଆଯାଉଛି। ଏହି ସଙ୍କଟ ସମୟରେ ଜରୁରି ଔଷଧ ରପ୍ତାନି କରିବା ଲାଗି ଡିଜିଏଫଟି, ଏମଇଏ, ସ୍ଵାସ୍ଥ୍ୟ ଏବଂ ଡିଓପି ବିଭାଗ ଦିନରାତି କାମ କରୁଛନ୍ତି । ସାରା ବିଶ୍ଵ ଭାରତର ଉଦାରତାକୁ ପ୍ରଶଂସା କରୁଛି ଏବଂ ଭାରତର ସୁନାମ ଓ ସମ୍ମାନ ବୃଦ୍ଧି ପାଇଛି। ସେ କହିଥିଲେ ଯେ ଭାରତ ଏଚସିକ୍ୟୁ ଓ ପିସିଏମ ଭଳି ଜରୁରି ଔଷଧ ଯଥେଷ୍ଟ ପରିମାଣରେ ଉତ୍ପାଦନ କରୁଛି ଯାହାଫଳରେ ଘରୋଇ ଆବଶ୍ୟକତା ପୂରଣ କରାଯାଇପାରିବ, ଜରୁରୀ ରାଷ୍ଟ୍ରଗୁଡ଼ିକୁ ପ୍ରଥମେ ଯୋଗାଣ କରିପାରିବ। ଏହାଛଡ଼ା ମନ୍ଦ ଉଦ୍ଦେଶ୍ୟରେ ଯେପରିକ କେହି ଏହାକୁ ବେଆଇନ ଭାବେ ମହଜୁଦ କରି ରଖିପାରିବେ ନାହିଁ ତାହା ସୁନିଶ୍ଚିତ କରୁଛି।
ଅଭୂତପୂର୍ବ କାର୍ଯ୍ୟ ପାଇଁ କେନ୍ଦ୍ର ମନ୍ତ୍ରୀ ଔଷଧ ଉଦ୍ୟୋଗ ଜଗତକୁ ପ୍ରଶଂସା କରିଥିଲେ। ଏହି ସମୟରେ ଦେଶ ଯେପରି ଔଷଧ ଅଭାବର ସମ୍ମୁଖୀନ ନହେବ ତାହା ସୁନିଶ୍ଚିତ କରାଯାଇଛି। କେନ୍ଦ୍ରମନ୍ତ୍ରୀ କହିଥିଲେ ଯେ ଆଗୁଆ ଲକଡାଉନ ଜାରି ହେବା କାରଣରୁ ମହାମାରୀ ସଂକ୍ରମଣକୁ ପ୍ରତିରୋଧ ଏବଂ ଅବରୋଧ କରିବା, ସ୍ଵାସ୍ଥ୍ୟ ଭିତ୍ତିଭୂମି ଓ ସାମର୍ଥ୍ୟ ବିକାଶ ବୃଦ୍ଧି ବ୍ୟତୀତ ଲୋକମାନଙ୍କ ମଧ୍ୟରେ ସତର୍କତା ଓ ନିରାକରଣ ପଦକ୍ଷେପ ସମ୍ପର୍କରେ ସଚେତନତା ସୃଷ୍ଟି କରାଯିବା ସମ୍ଭବ ହୋଇପାରିଲା। ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵରେ କୋଭିଡ-19ର ସକ୍ରିୟ ମୁକାବିଲା କ୍ଷେତ୍ରରେ ଭାରତ ଏକ ଉଦାହରଣ ପ୍ରସ୍ତୁତ କରିପାରିଛି। ପରିସ୍ଥିତିକୁ ଦୃଷ୍ଟିରେ ରଖି କଲ୍ୟାଣ ଓ ରିଲିଫ ପ୍ୟାକେଜ ମଧ୍ୟ ଘୋଷଣା କରାଯାଇଛି।
ଉଦ୍ୟୋଗ ଜଗତ ପାଇଁ ସରକାରଙ୍କ ତରଫରୁ ସମସ୍ତ ପ୍ରକାରର ସହାୟତା ପାଇଁ ଶ୍ରୀ ଗୋୟଲ ଆଶ୍ବାସନା ଦେଇଥିଲେ। ସେ କହିଥିଲେ ଯେ ଆତ୍ମନିର୍ଭର ଭାରତ ଅଭିଯାନରେ ଉଦ୍ୟୋଗ ଜଗତର ଗୁରୁତ୍ଵପୂର୍ଣ୍ଣ ଭୂମିକା ରହିବ।
ମନ୍ତ୍ରୀ କହିଥିଲେ ଯେ ଡମ୍ପିଂ ନିରୋଧୀ ତଦନ୍ତ ପ୍ରକ୍ରିୟାକୁ ଜୋରଦାର କରାଯାଇଛି। କୌଣସି ଅନୈତିକ ପ୍ରତିଯୋଗିତା କିମ୍ବା ବାଧକ ଦୃଷ୍ଟିଗୋଚର ସରକାର ତୁରନ୍ତ ପଦକ୍ଷେପ ଗ୍ରହଣ କରିବେ। ମନ୍ତ୍ରୀ କହିଥିଲେ ଯେ ଉଦ୍ୟୋଗ ଜଗତଗୁଡ଼ିକୁ ପୂର୍ବ ୟୁରୋପ ଏବଂ ରୁଷରେ ଥିବା ବଜାର ସମ୍ଭାବନାକୁ ଖୋଜିବା ଉଚିତ । ସେ ଶିକ୍ଷାବିତ, ବିଶ୍ଵବିଦ୍ୟାଳୟ, ଆଇସିଏମଆର ଓ ଘରୋଇ କ୍ଷେତ୍ରକୁ ଗବେଷଣା ଓ ବିକାଶ କାର୍ଯ୍ୟ ନିମନ୍ତ ଯୋଡ଼ି ହେବାକୁ ଆହ୍ଵାନ କରିଥିଲେ।
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
ରାଜନୀତିରେ ମହିଳାମାନଙ୍କ ନିମନ୍ତେ ଅଖିଳ – ଭାରତୀୟ  ସାମର୍ଥ୍ୟ ନିର୍ମାଣ କାର୍ଯ୍ୟକ୍ରମ ‘ସେ ଜଣେ ପରିବର୍ତନକାରୀ’/ ‘ସି ଇଜ୍ ଏ ଚେଞ୍ଜ୍ମେକର’ର ଶୁଭାରମ୍ଭ
ତୃଣମୂଳ ସ୍ତରରେ ମହିଳା ରାଜନୀତିକ ନେତୃବୃନ୍ଦଙ୍କ ନେତୃତ୍ୱ ଦକ୍ଷତାରେ ଉନ୍ନତି ଘଟାଇବା ନିମନ୍ତେ, ଜାତୀୟ ମହିଳା କମିଶନ  ଆଜି ମହିଳା ପ୍ରତିନିଧି, ଗ୍ରାମ ପଂଚାୟତରୁ ଆରମ୍ଭ କରି ସଂସଦ ସଦସ୍ୟ ଏବଂ ରାଷ୍ଟ୍ରୀୟ/ ରାଜ୍ୟ ରାଜନୈତିକ ଦଳର ପଦାଧିକାରୀଙ୍କ ସମେତ ରାଜନୈତିକ କର୍ମକର୍ତାଙ୍କ ଭଳି ସବୁ ସ୍ତରରେ ମହିଳା ପ୍ରତିନିଧିତ୍ୱ ନିମନ୍ତେ ଏକ ଅଖିଳ – ଭାରତୀୟ  ସାମର୍ଥ୍ୟ ନିର୍ମାଣ କାର୍ଯ୍ୟକ୍ରମ ‘ସେ ଜଣେ ପରିବର୍ତନକାରୀ’ ବା ‘ସି ଇଜ୍ ଏ ଚେଞ୍ଜ୍ମେକର’ ଆରମ୍ଭ କରିଛନ୍ତି । ସାମର୍ଥ୍ୟ ନିର୍ମାଣ କାର୍ଯ୍ୟକ୍ରମ ଅଂଚଳଭିତିକ ପ୍ରଶିକ୍ଷଣ ସଂସ୍ଥା ଗୁଡିକର ସହଯୋଗରେ କରାଯିବ, ଯାହାର ଉଦ୍ଦେଶ୍ୟ ମହିଳା ରାଜନେତାମାନଙ୍କ ସାମର୍ଥ୍ୟ ନିର୍ମାଣ କରିବା ଏବଂ ସେମାନଙ୍କର ନିଷ୍ପତି ନେବା କ୍ଷେତ୍ରରେ ଦକ୍ଷତାର ଉନ୍ନତି ଘଟାଇବା ଏବଂ ସେମାନଙ୍କର ଯୋଗାଯୋଗ ଦକ୍ଷତା, ଯେଉଁଥିରେ ଭାଷଣ, ଲେଖନ ଇତ୍ୟାଦି ଅନ୍ତର୍ଭୁକ୍ତ, ସେଥିରେ ପରିବର୍ତନ କରିବା ଇତ୍ୟାଦି ରହିବ ।
ମହାରାଷ୍ଟ୍ରର ଥାନେସ୍ଥିତ ରାମଭାଉମାଲଗିପ୍ରବୋଧିନୀ ସହିତ ସହଯୋଗ ଭିତିରେ ଆଜି ‘ସି ଇଜ୍ ଏ ଚେଞ୍ଜ୍ ମେକର’ର ଶୃଙ୍ଖଳା ଅନୁସାରେ ପ୍ରଶିକ୍ଷଣ କାର୍ଯ୍ୟକ୍ରମର ଅଧିକାରିକ ଶୁଭାରମ୍ଭ କରାଯାଇଛି । ରାଷ୍ଟ୍ରୀୟ ମହିଳା ଆୟୋଗର ଅଧ୍ୟକ୍ଷା କୁମାରୀ ରେଖା ଶର୍ମା କାର୍ଯ୍ୟକ୍ରମର ଶୁଭାରମ୍ଭ କରିଥିଲେ । ୭ରୁ ୯ ଡିସେମ୍ବର ପର୍ଯ୍ୟନ୍ତ ତିନିଦିନିଆ ସାମର୍ଥ୍ୟ ନିର୍ମାଣ କାର୍ଯ୍ୟକ୍ରମ ‘ନଗର ନିଗମରେ ମହିଳା’ର ଆୟୋଜନ କରାଯାଇଛି ।
କାର୍ଯ୍ୟକ୍ରମର ଶୁଭାରମ୍ଭ କରି କୁମାରୀ ଶର୍ମା ଏହା କହିଛନ୍ତି ଯେ ରାଜନୀତି କ୍ଷେତ୍ରରେ ମହିଳାମାନଙ୍କ ଭାଗିଦାରୀ ବୃଦ୍ଧି କରିବା ବର୍ତମାନ ସମୟର ଆବଶ୍ୟକତା ଅଟେ ଏବଂ ଆୟୋଗ ସେମାନଙ୍କର ସଂସଦ ପର୍ଯ୍ୟନ୍ତ ଯାତ୍ରାରେ ସେମାନଙ୍କର ସାହାଯ୍ୟ କରିବା ନିମନ୍ତେ ପ୍ରତିଶ୍ରୁତିବଦ୍ଧ ଅଟେ । କୁମାରୀ ଶର୍ମା କହିଛନ୍ତି ଯେ “ଆମେ ବିଶ୍ୱାସ କରୁ, ଯେଉଁ ମହିଳାମାନେ ରାଜନୀତି କ୍ଷେତ୍ରରେ ନିଜର ପରିଚୟ ସୃଷ୍ଟି କରିବାକୁ ଚାହୁଁଛନ୍ତି, ସେଭଳି ପ୍ରତ୍ୟେକ ମହିଳାଙ୍କ ନିମନ୍ତେ ଏହି କାର୍ଯ୍ୟକ୍ରମ ଲାଭଦାୟକ ହେବ । ମୁଁ ଆଶା କରୁଛି ଯେ, ‘ସି ଇଜ୍ ଏ ଚେଞ୍ଜ୍ମେକର୍’ ପ୍ରକଳ୍ପ ସେହି ମହିଳାମାନଙ୍କ ଜୀବନରେ ଏକ ନୂତନ ଆରମ୍ଭର ପ୍ରତୀକ ହେବ, ଯେଉଁମାନେ ସମାଜରେ ସକାରାତ୍ମକ ପରିବର୍ତନ ଆଣିବା ନିମନ୍ତେ ଦୃଢ଼ପ୍ରତିଜ୍ଞ ହୋଇଥାନ୍ତି ।”
SSP
(Visitor Counter : 191
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଧ୍ୟପ୍ରଦେଶର ବେତୁଲ ଠାରେ ସଡକ ଦୁର୍ଘଟଣା ମୃତ ବ୍ୟକ୍ତିଙ୍କ ପାଇଁ ପ୍ରଧାନମନ୍ତ୍ରୀଙ୍କ ଶୋକ
ପୀଡିତଙ୍କ ପାଇଁ ପିଏମଏନଆରଏଫରୁ ଅନୁକମ୍ପାମୂଳକ ସହାୟତା ରାଶି ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟପ୍ରଦେଶର ବେତୁଲ ଠାରେ ସଡକ ଦୁର୍ଘଟଣା ଯୋଗୁଁ ହୋଇଥିବା ମୃତ୍ୟୁରେ ଗଭୀର ଶୋକ ବ୍ୟକ୍ତ କରିଛନ୍ତି । ଶ୍ରୀ ମୋଦୀ ପୀଡିତଙ୍କ ପାଇଁ ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠି ରୁ ସହାୟତା ରାଶି ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ମଧ୍ୟପ୍ରଦେଶର ବେତୁଲ ଠାରେ ସଡକ ଦୁର୍ଘଟଣା ଯୋଗୁଁ ହୋଇଥିବା ପ୍ରାଣହାନୀ ବେଶ ଦୁଃଖଦ । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା । ଆହତମାନଙ୍କ ଶୀଘ୍ର ଆରୋଗ୍ୟ କାମନା କରୁଛି । ମୃତକଙ୍କ ନିକଟତମ ପରିଜନଙ୍କୁ ପିଏମଏନଆରଏଫରୁ ୨ ଲକ୍ଷ ଟଙ୍କା ଲେଖାଏଁ ଓ ଆହତଙ୍କୁ ୫୦ ହଜାର ଟଙ୍କା ଲେଖାଏଁ ଅନୁକମ୍ପାମୂଳକ ସହାୟତା ରାଶି ପ୍ରଦାନ କରାଯିବ: PM”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡକ୍ଟର ବାବାସାହେବ ଆମ୍ବେଦକରଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡକ୍ଟର ବାବାସାହେବ ଆମ୍ବେଦକରଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଡକ୍ଟର ବାବାସାହେବ ଆମ୍ବେଦକରଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି । ସେ ଭାରତର ପ୍ରଗତିରେ ଅବିସ୍ମରଣୀୟ ଅବଦାନ ରଖିଛନ୍ତି । ଆଜିର ଦିନଟି ହେଉଛି ଆମ ଦେଶ ପାଇଁ ତାଙ୍କ ସ୍ୱପ୍ନକୁ ସାକାର କରିବା ପାଇଁ ଆମର ପ୍ରତିବଦ୍ଧତାକୁ ଦୋହରାଇବାର ଦିନ । “
HS
(
ଔଦ୍ୟୋଗିକ ବ୍ୟାପାର ମନ୍ତ୍ରଣାଳୟ
କେନ୍ଦ୍ର ମନ୍ତ୍ରିମଣ୍ଡଳ ପକ୍ଷରୁ ଇନଷ୍ଟିଚୁଟ୍ ଅଫ୍ କଷ୍ଟ୍ ଆକାଉଣ୍ଟସ୍ ଅଫ୍ ଇଣ୍ଡିଆ  ଏବଂ ଏସୋସିଏସନ ଅଫ୍ ଚାର୍ଟାର୍ଡ଼ ସାର୍ଟିଫାଏଡ୍ ଆକାଉଣ୍ଟାଣ୍ଟସ୍ , ବ୍ରିଟେନ୍  ମଧ୍ୟରେ ହୋଇଥିବା ବୁଝାମଣାପତ୍ରକୁ ମଞ୍ଜୁରୀ ପ୍ରଦାନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ବୈଠକରେ ଇନଷ୍ଟିଚୁଟ୍ ଅଫ୍ କଷ୍ଟ୍ ଆକାଉଣ୍ଟସ୍ ଅଫ୍ ଇଣ୍ଡିଆ  ଏବଂ ଏସୋସିଏସନ ଅଫ୍ ଚାର୍ଟାର୍ଡ଼ ସାର୍ଟିଫାଏଡ୍ ଆକାଉଣ୍ଟାଣ୍ଟସ୍ , ବ୍ରିଟେନ୍  ମଧ୍ୟରେ ହୋଇଥିବା ବୁଝାମଣାପତ୍ରକୁ ମଂଜୁରୀ ପ୍ରଦାନ କରାଯାଇଛି । ଏହି ବୁଝାମଣାପତ୍ର ଉଭୟ ରାଷ୍ଟ୍ରର ଉପରୋକ୍ତ ସଂସ୍ଥାନର ସଦସ୍ୟମାନଙ୍କୁ ପାରସ୍ପରିକ ଅତ୍ୟାଧୁନିକ ଏଣ୍ଟ୍ରି ଉପଲବ୍ଧ କରାଇବ । ଏଥି ନିମନ୍ତେ ଅନ୍ୟ ବ୍ୟାବସାୟିକ ସଂସ୍ଥାନ ଦ୍ୱାର ଯୋଗ୍ୟତା ହାସଲ କରିବା ପ୍ରକ୍ରିୟାରେ ଅଧିକାଂଶ ବିଷୟରେ ଉନ୍ନୀତ ହେବାକୁ ବାଧ୍ୟତାରୁ ମଧ୍ୟ ଛାଡ଼ କରିବ । ଏହା ବ୍ୟତୀତ, ଉଭୟ ସଂସ୍ଥାନର ସଦସ୍ୟମାନଙ୍କୁ ସଂଯୁକ୍ତ ଗବେଷଣା ଏବଂ ପେଶାଗତ ବିକାଶର ଗତିବିଧିକୁ ଜାରି ରଖିବା ଦିଗରେ ସହାୟତା ଉପଲବ୍ଧ କରାଇବ ।
ପ୍ରଭାବ: ଏହି ବୁଝାମଣା ପତ୍ରକୁ ମଞ୍ଜୁରୀ ପ୍ରଦାନ କରାଯିବା ଦ୍ୱାରା ଦୁଇ ଦେଶ ମଧ୍ୟରେ ଜ୍ଞାନ ଆଦାନ ପ୍ରଦାନ ଏବଂ ଅନୁସନ୍ଧାନ ତଥା ପ୍ରକାଶନ ସମ୍ପର୍କୀତ ସୂଚନା ଆଦାନ ପ୍ରଦାନ ଦିଗରେ ଧ୍ୟାନ କେନ୍ଦ୍ରୀତ କରିବାକୁ ମଧ୍ୟ ପ୍ରୋତ୍ସାହନ ମିଳିବ । ଏହା ଫଳରେ ଉଭୟ ଦେଶର ଅଧିକାର କ୍ଷେତ୍ରରେ ସୁଶାସନ ପ୍ରକ୍ରିୟା ଅଧିକ ମଜଭୁତ ହୋଇବାରିବ । ଉଭୟ ପକ୍ଷ କଷ୍ଟ ଆକାଉଣ୍ଟାନ୍ସି ପେଶା ସଂପର୍କୀତ ସଂଯୁକ୍ତ ଅନୁସନ୍ଧାନ ଆରମ୍ଭ କରିବେ, ଯେଉଁଥିରେ ପ୍ରଯୁକ୍ତି କ୍ଷେତ୍ରରେ ସହଯୋଗାତ୍ମକ ଅନୁସନ୍ଧାନ ମଧ୍ୟ ସାମିଲ କରାଯାଇପାରିବ । ଏହି ବୁଝାମଣାପତ୍ର ଦୁଇ ଦେଶର ଅଧିକାର କ୍ଷେତ୍ରରେ ପେଶାଦାର ଲୋକମାନଙ୍କ ଆତଯାତକୁ ମଧ୍ୟ ସହାୟତା ପ୍ରଦାନ କରିବ ଏବଂ ଭାରତ ଓ ବିଦେଶରେ କଷ୍ଟ ଆକାଉଣ୍ଟାନ୍ସିର ରୋଜଗାର କ୍ଷମତାକୁ ବୃଦ୍ଧି କରିବ ।
ବିବରଣ:
ଏହି ବୁଝାମଣା ପତ୍ର ଏପଂ ସଂସ୍ଥାନର ସଦସ୍ୟମାନଙ୍କୁ ପେଶାଗତ ସ୍ତରର ବିଷୟରେ ନ୍ୟୂନତମ ଅଙ୍କ ହାସଲ କରି ଅନ୍ୟ ସଂସ୍ଥାନର ପୂର୍ଣ୍ଣ ସଦସ୍ୟତାର ସ୍ଥିତି ପ୍ରାପ୍ତ କରିବା ଏବଂ ଉଭୟ ଅଧିକାର କ୍ଷେତ୍ରରେ ପେଶାଦାରଙ୍କ ଆତଯାତକୁ ସୁବିଧାଜନକ କରିବାର ମାର୍ଗକୁ ଅଧିକ ପ୍ରଶସ୍ତ କରିବ ।
ପୃଷ୍ଠଭୂମି:
ଇନଷ୍ଟିଚୁଟ୍ ଅଫ୍ କଷ୍ଟ୍ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆର ସ୍ଥାପନା ପ୍ରଥମ ଥର ପାଇଁ ୧୯୪୪ରେ କମ୍ପାନୀ ଅଧିନିୟମ ଅଧୀନରେ ଏକ ପଞ୍ଜୀକୃତ କମ୍ପାନୀ ଭାବେ କରାଯାଇଥିଲା । ଏହାର ଉଦ୍ଦେଶ୍ୟ ଥିଲା କଷ୍ଟ ଆକାଉଣ୍ଟାନ୍ସିର ପେଶାକୁ ବୃଦ୍ଧି କରିବା, ନିନିୟମିତ କରିବା ତଥା ବିକଶିତ କରିବା । ୧୯୫୯ ମସିହା ମେ ୨୮ ତାରିଖ ଦିନ ସଂସ୍ଥାନର ସ୍ଥାପନା ସଂସଦର ଏକ ବିଶେଷ ଅଧିନିୟମ ଅର୍ଥାତ୍, କଷ୍ଟ ଆକାଉଣ୍ଟାଣ୍ଟ୍ ଅଧିନିୟମ, ୧୯୫୯ ଦ୍ୱାରା କଷ୍ଟ ଆଣ୍ଡ୍ ୱାର୍କ୍ସ ଆକାଉଣ୍ଟାଣ୍ଟ ପେଶାକୁ ନିମୟମନ କରିବା ନିମନ୍ତେ ଏକ ସାମ୍ବିଧାନିକ ପେଶାଦାରୀ ସଂସ୍ଥା ଭାବେ କରାଯାଇଥିଲା । ଏହି ସଂସ୍ଥାନ ଭାରତର ଏକମାତ୍ର ମାନ୍ୟତାପ୍ରାପ୍ତ ସାମ୍ବିଧାନକି ପେଶାଦାର ସଂଗଠନ ଏବଂ ଲାଇସେନ୍ସିଂ ସଂସ୍ଥା ଯାହା ବିଶେଷ ଭାବେ କଷ୍ଟ୍ ଏବଂ ୱାର୍କ୍ସ ଆକାଉଣ୍ଟାନ୍ସିରେ ବିଶେଷ ଧ୍ୟାନ ରଖିଥାଏ । ଆସୋସିଏସନ୍ ଅଫ୍ ଚାର୍ଟାର୍ଡ ସାର୍ଟିଫାଏଡ୍ ଆକାଉଣ୍ଟ୍ସ୍ ର ସ୍ଥାପନା ୧୯୦୪ ମସିହାରେ ହୋଇଥିଲା ଯାହା ତତ୍କାଳୀନ ଇଂଲଣ୍ଡ ଏବଂ ୱେଲ୍ସ ଆଇନ ଅଧୀନରେ ୧୯୪୭ରେ ରୟାଲ ଚାର୍ଟର ଦ୍ୱାରା ସମାବିଷ୍ଟ କରାଯାଇଥିଲା । ଏହା ପେଶାଦାର ଲେଖାକାରମାନଙ୍କ ନିମନ୍ତେ ଏକ ବୈଶ୍ୱିକ ସଂସ୍ଥା ଯାହାର ସମଗ୍ର ବିଶ୍ୱରେ ୨,୨୭,୦୦୦ରୁ ଅଧିକ ସମ୍ପୂର୍ଣ୍ଣ ଯୋଗ୍ୟତାପ୍ରାପ୍ତ ସଦସ୍ୟ ଏବଂ ୫,୪୪,୦୦୦ ଭାବୀ ସଦସ୍ୟ ଅଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନବରାତ୍ରୀର ପ୍ରଥମ ଦିନରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ନବରାତ୍ରୀ ଆରମ୍ଭ ହୋଇଥିବାରୁ ଜନସାଧାରଣଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
‘ନବରାତ୍ରୀର ପ୍ରଥମ ଦିନରେ ମା’ ଶୈଳପୁତ୍ରୀଙ୍କୁ ପ୍ରଣାମ । ତାଙ୍କ ଆଶୀର୍ବାଦରେ ସମଗ୍ର ବିଶ୍ୱ ସୁସ୍ଥ, ନିରାପଦ ଏବଂ ସମୃଦ୍ଧ ରହୁ । ଗରିବ ଏବଂ ଅନୁନ୍ନତଙ୍କ ଜୀବନରେ ସକରାତ୍ମକ ପରିବର୍ତ୍ତନ ଆଣିବାରେ ତାଙ୍କ ଆଶୀର୍ବାଦ ଆମକୁ ଦୃଢ଼ମନା କରୁ’, ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୁରୁଷ ୯୭ କିଲୋଗ୍ରାମ ଫ୍ରିଷ୍ଟାଇଲ କୁସ୍ତିରେ କାଂସ୍ୟପଦକ ବିଜେତା କୁସ୍ତି ଯୋଦ୍ଧା ଦୀପକ ନେହରାଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ମିଂହାମ ରାଜ୍ୟଗୋଷ୍ଠୀ କ୍ରୀଡା ୨୦୨୨ରେ ପୁରୁଷ ୯୭ କିଲୋଗ୍ରାମ ଫ୍ରିଷ୍ଟାଇଲ କୁସ୍ତିରେ କାଂସ୍ୟପଦକ ବିଜେତା କୁସ୍ତିଯୋଦ୍ଧା ଦୀପକ ନେହରାଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆଉ ଜଣେ କୁସ୍ତି ଯୋଦ୍ଧାଙ୍କ ତରଫରୁ ଭାରତ ପାଇଁ ଆଉ ଏକ ପଦକ ! ରାଜ୍ୟଗୋଷ୍ଠୀ କ୍ରୀଡା ୨୦୨୨ ଫ୍ରିଷ୍ଟାଇଲ କୁସ୍ତିରେ ଦୀପକ ନେହରା କାଂସ୍ୟ ପଦକ ଜିତିଥିବାରୁ ଆନନ୍ଦିତ । ଭବିଷ୍ୟତ ପାଇଁ ତାଙ୍କୁ ଶୁଭେଚ୍ଛା ଜଣାଉଛି । #Cheer4India”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ମହାରାଷ୍ଟ୍ର, ପଞ୍ଜାବ, ଗୁଜରାଟ, ଛତିଶଗଡ଼, କର୍ଣ୍ଣାଟକ ଓ ତାମିଲନାଡୁରେ ଦୈନିକ ନୂଆ ମାମଲା ବୃଦ୍ଧି: ଦୈନିକ ନୂଆ ମୋଟ ମାମଲାରେ ୮୧%
ସର୍ବମୋଟ କୋଭିଡ-୧୯ ଟିକା ଡୋଜ ୫ କୋଟି ନିକଟତର
ଗତ ୨୪ଘଣ୍ଟାରେ ରେକର୍ଡ ୩୨,୫୩,୦୯୫ ଟିକାକରଣ
୬ଟି ରାଜ୍ୟ ଯଥା ମହାରାଷ୍ଟ୍ର, ପଞ୍ଜାବ, କର୍ଣ୍ଣାଟକ, ଗୁଜରାଟ, ଛତିଶଗଡ଼ ଓ ତାମିଲନାଡୁରେ ଦୈନିକ ନୂଆ କରୋନା ମାମଲା ବୃଦ୍ଧି ପାଇଛି । ଗତ ୨୪ ଘଣ୍ଟାରେ ଦେଖାଦେଇଥିବା ମୋଟ ନୂଆ ମାମଲା ରେ ଏହି ରାଜ୍ୟଗୁଡ଼ିକର ଭାଗ ୮୦.୯୦% ।
ମହାରାଷ୍ଟ୍ରରେ ସର୍ବାଧିକ ସଂକ୍ରମଣ ମାମଲା ଜାରି ରହିଛି ଏବଂ ଏଠାରେ ୨୪,୬୪୫  ନୂଆ ମାମଲା ଚିହ୍ନଟ କରାଯାଇଛି । ଏହା ପଛକୁ ଥିବା ପଞ୍ଜାବରେ ୨,୨୯୯ ନୂଆ ମାମଲା ଚିହ୍ନଟ ହୋଇଥିବା ବେଳେ ଗୁଜରାଟରେ ୧,୬୪୦ ନୂଆ ମାମଲା ସାମ୍ନାକୁ ଆସିଛି ।
ନିମ୍ନରେ ୧୦ ରାଜ୍ୟର ତଥ୍ୟ ଦିଆଗଲା, ଯେଉଁଠାରେ ଦୈନିକ ନୂଆ ମାମଲା ଉପରମୁହାଁ ହୋଇଛି ।
ଭାରତର ମୋଟ ସକ୍ରିୟ କରୋନା ମାମଲା ଫେବୃଆରୀ ମଧ୍ୟଭାଗରେ ସର୍ବନିମ୍ନ ସ୍ତରକୁ ଖସିବା ପରେ ଏବେ ବୃଦ୍ଧି ପାଇବାକୁ ଲାଗିଛି । ଆଜିକା ଦିନରେ ଏହା ୩.୪୫ ଲକ୍ଷ  ରହିଛି । ଗତ ୨୪ ଘଣ୍ଟାରେ ମୋଟ ସକ୍ରିୟ ମାମଲାରେ ଆଉ ୧୦,୭୩୧ ଯୋଡ଼ି ହୋଇଛି ।
ଦେଶରେ ରହିଥିବା ମୋଟ ସକ୍ରିୟ ମାମଲାରୁ ୭୫.୧୫%୩ଟି ରାଜ୍ୟ ଯଥା ମହାରାଷ୍ଟ୍ର, କେରଳ ଓ ପଂଜାବରୁ ରହିଛି । ଦେଶର ମୋଟ ସକ୍ରିୟ ମାମଲାରେ ମହାରାଷ୍ଟ୍ରର ଏକାକୀ ୬୨.୭୧% ରହିଛି ।
ନିମ୍ନରେ ଦିଆଯାଇଥିବା ଗ୍ରାଫରେ ଭାରତରେ କୋଭିଡ-୧୯ ମାମଲା ଦୁଇଗୁଣା କେମିତି ହେଲା, ତାହା ଦର୍ଶାଉଛି ।
ମାମଲା ଦୁଇଗୁଣା ହେବାର ସମୟ ୨୦୨୧ ମାର୍ଚ୍ଚ ୧ରେ ୫୦୪.୪ ଥିଲା, ଯାହା ୨୦୨୧ ମାର୍ଚ୍ଚ ୨୩ରେ ୨୦୨.୩ ରହିଛି ।
ଆଜି ସକାଳ ୭ଟା ପର୍ଯ୍ୟନ୍ତ ଉପଲବ୍ଧ ରିପୋର୍ଟ ମୁତାବକ ଦେଶରେ ୭,୮୪,୬୧୨ ସେସନ ଜରିଆରେ ୪.୮ କୋଟି ରୁ ଅଧିକ ଟିକା ଡୋଜ ପରିଚାଳନା କରାଯାଇଛି । ଆଜି ପ୍ରଥମ ଡୋଜ ପରିଚାଳନା ସଂଖ୍ୟା ୪ କୋଟି  ଅତିକ୍ରମ କରିଛି ।
ତନ୍ମଧ୍ୟରୁ ୭୮,୫୯,୫୭୯ ସ୍ୱାସ୍ଥ୍ୟ କର୍ମୀ , ୪୯,୫୯,୯୬୪ ସ୍ୱାସ୍ଥ୍ୟ କର୍ମୀ , ୮୨,୪୨,୧୨୭ ଫ୍ରଣ୍ଟଲାଇନ କର୍ମଚାରୀ , ୨୯,୦୩,୪୭୭ ଫ୍ରଣ୍ଟଲାଇନ କର୍ମଚାରୀ , ବିଭିନ୍ନ ରୋଗରେ ପୀଡ଼ିତ ୪୫ ବର୍ଷରୁ ଅଧିକ ବୟସର ୪୨,୯୮,୩୧୦ ହିତାଧିକାରୀ ଏବଂ ୬୦ରୁ ଅଧିକ ବୟସର ୨ କୋଟି ରୁ ଅଧିକ ହିତାଧିକାରୀ ପ୍ରଥମ ଡୋଜ ଗ୍ରହଣ କରିଛନ୍ତି ।
|
|
HCWs
|
|
FLWs
|
|
45 to <60 years with Co-morbidities
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
78,59,579
|
|
49,59,964
|
|
82,42,127
|
|
29,03,477
|
|
42,98,310
|
|
2,02,31,137
|
|
4,84,94,594
ଟିକାକରଣ ଅଭିଯାନର ୬୬ତମ ଦିନ ରେ ୩୨ ଲକ୍ଷ ରୁ ଅଧିକ ଟିକା ଡୋଜ ଦିଆଯାଇଛି । ଏମାନଙ୍କ ମଧ୍ୟରୁ ୨୯,୦୩,୦୩୦ ହିତାଧିକାରୀଙ୍କୁ ୪୮,୩୪୫ ସେସନରେ ପ୍ରଥମ ଡୋଜ  ଦିଆଯାଇଥିବା ବେଳେ ୩,୫୦,୦୬୫ ସ୍ୱାସ୍ଥ୍ୟ କର୍ମୀ ଓ ଫ୍ରଣ୍ଟଲାଇନ କର୍ମଚାରୀ ଦ୍ୱିତୀୟ ଡୋଜ ଗ୍ରହଣ କରିଛନ୍ତି ।
|
|
Date: 22nd March, 2021
|
|
HCWs
|
|
FLWs
|
|
45to<60 years with Co-morbidities
|
|
Over 60years
|
|
Total Achievement
|
|
1stDose
|
|
2ndDose
|
|
1stDose
|
|
2nd Dose
|
|
1stDose
|
|
1stDose
|
|
1stDose
|
|
2ndDose
|
|
|
|
69,929
|
|
73,804
|
|
1,42,159
|
|
2,76,261
|
|
5,59,930
|
|
21,31,012
|
|
29,03,030
|
|
3,50,065
|
|
|
||
||
||
||
||
||
||
||
||
||
|
ଭାରତର ମୋଟ କରୋନା ଆରୋଗ୍ୟ ସଂଖ୍ୟା ଆଜି ୧,୧୧,୮୧,୨୫୩ ରହିଛି । ଜାତୀୟ ଆରୋଗ୍ୟ ହାର ୯୫.୬୭% ରହିଛି ।
ଗତ ୨୪ ଘଣ୍ଟାରେ ୨୯,୭୮୫ ଜଣ ଆରୋଗ୍ୟ ଲାଭ କରିଛନ୍ତି ।
୨୪ ଘଣ୍ଟାରେ ୧୯୯ ରୋଗୀଙ୍କ ମୃତ୍ୟୁ ଘଟିଛି ।
ଦୈନିକ ମୃତ୍ୟୁ ମଧ୍ୟରୁ ୬ଟି ରାଜ୍ୟର ଅଂଶ ୮୦.୪% ରହିଛି । ମହାରାଷ୍ଟ୍ର ଓ ପଞ୍ଜାବରେ ୫୮ ଲେଖାଏଁ ରୋଗୀ ପ୍ରାଣ ହରାଇଛନ୍ତି । କେରଳ ଓ ଛତିଶଗଡ଼ରେ ୧୨ ଜଣ ଲେଖାଏଁ ଲୋକଙ୍କ ଜୀବନ ଯାଇଛି ।
ଗତ ୨୪ ଘଣ୍ଟାରେ ୧୪ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଗୋଟିଏ ବି କରୋନା ମୃତ୍ୟୁ ରିପୋର୍ଟ ହୋଇନାହିଁ । ଏଗୁଡ଼ିକ ମଧ୍ୟରେ ଜମ୍ମୁ-କାଶ୍ମୀର , ଗୋଆ, ଉତ୍ତରାଖଣ୍ଡ, ଓଡ଼ିଶା, ଲାକ୍ଷାଦ୍ୱୀପ, ସିକ୍କିମ, ଡାମନ ଓ ଡିଉ, ଦାଦ୍ରା ନଗରହାବେଳି, ଲଦାଖ , ମଣିପୁର, ମେଘାଳୟ, ମିଜୋରାମ, ଆଣ୍ଡାମାନ ଓ ନିକୋବର ଦ୍ୱୀପ, ଅରୁଣାଚଳ ପ୍ରଦେଶ ଓ ନାଗାଲାଣ୍ଡ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅମିତାଭ ବଚ୍ଚନଙ୍କୁ ତାଙ୍କ ୮୦ ତମ ଜନ୍ମଦିନରେ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅମିତାଭ ବଚ୍ଚନଙ୍କୁ ତାଙ୍କ ୮୦ ତମ ଜନ୍ମଦିନରେ ଶୁଭେଚ୍ଛା ଜଣାଇଛନ୍ତି । ଶ୍ରୀ ମୋଦୀ କହିଛନ୍ତି ଯେ ଅମିତାଭ ବଚ୍ଚନ ହେଉଛନ୍ତି ଭାରତର ଅନ୍ୟତମ ଉଲ୍ଲେଖନୀୟ ଚଳଚ୍ଚିତ୍ର ବ୍ୟକ୍ତିତ୍ୱ ଯିଏ କି ସବୁ ପୀଢିର ଦର୍ଶକଙ୍କୁ ଆକର୍ଷିତ କରିବା ସହିତ ମନୋରଞ୍ଜନ ଯୋଗାଇଥାନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଅମିତାଭ ବଚ୍ଚନ ଜୀଙ୍କୁ ତାଙ୍କ ୮୦ ତମ ଜନ୍ମଦିନର ଶୁଭେଚ୍ଛା । ସେ ହେଉଛନ୍ତି ଭାରତର ଅନ୍ୟତମ କିମ୍ବଦନ୍ତୀ ଚଳଚ୍ଚିତ୍ର ବ୍ୟକ୍ତିତ୍ୱ ଯିଏକି ସବୁ ପୀଢିର ଦର୍ଶକଙ୍କୁ ଆକର୍ଷିତ କରିବା ସହିତ ମନୋରଞ୍ଜନ ଯୋଗାଇଥାନ୍ତି । ସେ ଏକ ଦୀର୍ଘ ଏବଂ ସୁସ୍ଥ ଜୀବନଯାପନ କରନ୍ତୁ ।”
HS
(